burgasdotpro/wikipedia huggingface dataset:
Mlynárov potok

Mlynárov potok alebo Mlynárov jarok je potok na Hornom Považí, v okrese Žilina. Je to ľavostranný prítok riečky Rosinka. Potok má medzi obyvateľstvom obce Višňové zaužívaný názov "Rybník", podľa čoho má pomenovanie i časť, kadiaľ potok preteká.
Prameň.
Pramení na SZ úpätí pohoria Lúčanská Fatra, približne 2 km JZ od obce Višňové v lokalite Pod bukovcom na úpätí vrchu Mikušová (). Nadmorská výška prameňa je cca a veľkú časť jeho vôd odvádza vodovod, čo je príčinou minimálnych prietokov počas vrcholného leta. Je významnou zdrojnicou kvalitnej pitnej vody.
Opis toku.
Od prameňa tečie S až SZ smerom mierne sa zvažujúcou podhorskou lúkou smerom k obci. Pretína cestu do Turia a pokojným tokom vteká do Višňového. Celý horný tok slúži ako chovný revír Slovenského rybárskeho zväzu. Stáča sa na SZ a lemuje ulicu miestnej časti Rybník. Dolný tok preteká záhradami a po asi 4 km odovzdáva svoje vody na dolnom konci obce riečke Rosinka v nadmorskej výške
Stolica arcibiskupských predialistov vo Vrábľoch

Stolica arcibiskupských predialistov vo Vrábľoch () bola jednou „vojenskou“ stolicou Ostrihomského arcibiskupstva, ktorá existovala do roku 1855 mimo župného rozdelenia. V týchto stoliciach žili cirkevní šľachtici tzv. predialisti. Ich obce a majetky ležali hlavne na území Nitrianskej a Tekovskej župy. Na čele stál palatín, ktorý bol aj kráľovský šľachtic, väčšinou aristokratického pôvodu.
Dediny / osady predialistov.
V urbári Ostrihomského arcibiskupstva sa v roku 1553 objavujú nasledujúce obce Nitrianskej stolice, v ktorých žili predialisti: Malý Kýr (dnes súčasť Veľkého Kýru), Malý Cetín, Paňa, Neverice, Dyčka (dnes súčasť Vrábľov). Všetci podliehali stolici arcibiskupských predialistov vo Vrábľoch.
V Tekovskej stolici to boli nasledovné obce: Horný Ohaj (dnes súčasť Vrábľov), Keť, Jur nad Hronom, Rybník, Chotín, Malé Šarovce, Turá, Martovce, Veľké Ludince, Tekovské Lužany, Nesvady, Kukučínov, Svodín, Pohranice, Tvrdošovce, Telince, Dvory nad Žitavou, Zbehy a Žitavce.
V Komárňanskej stolici to bol Imeľ a Žitavská Tôň. V Hontianskej stolici to bola Hontianska Vrbica. V Novohradskej stolici to bola obec Bernecebaráti, Érsekvadkert (dnes obce v Maďarsku).
Zoznam palatínov stolice predialistov vo Vrábľoch.
Na čele predialistov stál ostrihomský arcibiskup, na majetkoch ktorého žili a pôsobili predialisti. Pod arcibiskupom bol palatín, toho si menoval sám arcibiskup. Palatín niekedy zastával aj funkciu hlavného župana, inokedy bola táto funkcia samostatná a obsadzovali ju voľbou. Prvým výkonným úradníkom stolice bol podžupan. Kongregáciám predsedal arcibiskupský palatín. Zaujímavosťou je, že palatínom stolice predialistov nikdy nebol zeman – predialista, ale bol to človek, ktorý pochádzal z vysokej šľachty, samozrejme vždy bol verný arcibiskupovi.
Jarok (prítok Rosinky)

Jarok alebo Višňové je malý potok na Hornom Považí, v okrese Žilina v obci Višňové. Je to pravostranný prítok riečky Rosinka. 
Pramení v močaristej kotlinke lúky pri areáli Poľnohospodárskeho družstva Višňové v nadmorskej výške Prietokom malý potok bol v minulosti často zneužívaný ako stoka biologických odpadov živočíšnej výroby družstva, čím sa z neho takmer vytratil život. Od prameňa pokojne tečie SZ smerom neďaleko obce, do ktorej vstupuje až tesne pred vtokom do riečky Rosinka. Potok lokálneho významu sa po 2 km toku vlieva do väčšej sestry takmer na hranici obcí Višňové a Rosina vo výške
Národný park Šumava

Národný park Šumava je chránené územie v Česku, ktoré sa nachádza na juhozápade krajiny v Plzeňskom a Juhočeskom kraji u hraníc s Nemeckom. Bol založený z dôvodu ochrany územia pohoria Šumava.
V roku 1963 bola vyhlásená CHKO Šumava (vo výmere ) a NP vznikol v roku 1991 na území pôvodnej CHKO Šumava. Súčasná CHKO Šumava (s výmerou ) plní úlohu ochranného pásma NP a majú spoločnú správu. V roku 1990 získalo územie (skoro celé územie) štatút biosférickej rezervácie UNESCO. Medzinárodnou úniou na ochranu prírody a prírodných zdrojov (IUCN) bola Šumava zaradená do Červenej knihy ekosystémov.
Väčšinu územia pokrývajú lesy. Na území parku sa rozkladajú rozsiahle rašeliniská, smrekové a bukové pralesy, horské lúky, divoké rieky a ľadovcové jazerá. V oblasti pramení najväčšia rieka Česka Vltava a divoká rieka Vydra. Medzi známe ľadovcové jazerá patrí Plešné jezero a Černé jezero. Typické pre oblasť je aj Šumavské rašelinisko, ktoré bolo podľa Ramsarskej konvencie zaradené medzi mokrade medzinárodného významu.
Levante UD

Levante Unión Deportiva, S.A.D. je španielsky futbalový klub so sídlom vo Valencii. Bol založený v roku 1909 a v súčasnosti hrá v najvyššej španielskej futbalovej súťaži, Primera División. Domovským štadiónom klubu je "Ciutat de València".
Klub bol pôvodne založený pod názvom Levante FC, keď prevzal svoje meno od pláže "Levante" v La Malvarrosa. Miestny rival Valencia CF bola založená až v roku 1919. Súčasný názov prijal v roku 1942 po zlúčení s klubom "Gimnástico FC". V osemdesiatych rokoch za klub krátko hral aj Johan Cruyff.
Sezóny.
Levante FC:
Gimnástico FC:
Levante UD:
Amorfná látka

Amorfná látka je tuhá látka, ktorá nemá kryštálovú štruktúru. Je v pevnom skupenstve, jej stavebné častice nie sú pravidelne usporiadané (nevytvárajú kryštály). Energeticky, amorfný stav pre látku nie je veľmi výhodný, takéto látky sa niekedy nazývajú aj "metastabilné". Príkladom amorfných látok je sklo, alebo väčšina polymérov (či už syntetických alebo prírodných) – živice, vosk, celulóza, kaučuk atď.
Amorfný stav možno dosiahnuť rýchlym prechodom z kvapalnej fázy (resp. taveniny) do tuhej prudkým ochladením, a aj samotné amorfné látky sa niekedy označujú za kvapaliny s vysokou viskozitou. Pohyblivosť častíc látky klesá s poklesom teploty a ak dôjde k rýchlemu poklesu, nestihnú sa častice preusporiadať do kryštálovej štruktúry. Vlastná pohyblivosť častíc závisí aj od ich veľkosti, preto práve makromolekuly (polyméry, kremičitany) sú v tuhom stave amorfné. Pri zahrievaní amorfné látky neprechádzajú do kvapalnej fázy skokom, ale postupne mäknú až sa pri určitej teplote roztopia.
Bartolomeo Diaz

Bartolomeo Diaz (alebo Bartholomeu Dias; * okolo 1450, Algarve, Portugalsko – † 29. máj 1500, Mys dobrej nádeje, Južná Afrika) bol portugalský moreplavec, ktorý pomohol nájsť juhovýchodnú námornú cestu medzi západnou Európou a Áziou.
Životopis.
Ako mladík vstúpil do nebezpečného obchodu so zlatom a slonovinou pozdĺž afrického Zlatého pobrežia a dosiahol hodnosť kapitána. V tej dobe bohatli talianske mestá obchodovaním s Indiou a Ďalekým východom. Portugalsko a iné európske národy túžili po podiele z tohto obchodu. Taliani ale ovládali Stredozemné more, ktoré bolo hlavnou obchodnou cestou na východ. Portugalsko snívalo o objavení inej námornej cesty okolo Afriky. Princ Henrich Moreplavec poslal lode na plavbu pri africkom pobreží. V prieskume pokračoval jeho synovec kráľ Ján II. Keď sa Diogo Cao vrátil do Portugalska so slovami, že sa plavil okolo ústí rieky Kongo, Ján II. plánoval vyslať ďalšiu expedíciu, ktorá by priplávala bližšie k južnému koncu kontinentu. Diaz bol vybraný ako veliteľ tejto expedície. 
Lisabon opustil v auguste 1487 s dvomi loďami. Bola to karavela a obchodná loď.Diaz pred expedíciou poznamenal:" „Dnes bol pekný slnečný deň a moja posádka a ja sa pripravujeme na toto skvelé dobrodružstvo. Trvalo nám asi desať mesiacov na vlastnú prípravu a aby sme vybudovali dve plavidlá, ale už sme s tým u konca. Použili sme najlepšie dubové stromy, aké sme mohli nájsť.“ "
Na Nový rok 1488 zasiahla jeho lode silná víchrica a odviala ich na juh. Po 13 dňoch sa mu podarilo obrátiť na východ, ale nenašiel ochranu pobrežia. Takmer pri vstupe do Indického oceánu Diazova posádka, unavená a vystrašená, ho prakticky prinútila vrátiť sa. Na spiatočnej ceste mapoval južné vody a v máji 1488 videl prvýkrát Mys dobrej nádeje. Diaz ho nazval Cabo Tormentoso (búrlivý mys). Domov sa vrátil v decembri 1488. Úlohu, ktorú začal, dokončil o 10 rokov neskôr Vasco da Gama, ktorý sa plavil okolo Mysu dobrej nádeje a do Indie. Diaz dohliadal na stavbu lodí na túto plavbu.
V roku 1500 sa plavil ako jeden z kapitánov veľkej flotily, ktorej velil Pedro Álvares Cabral. Ich cieľom bola India, ale išli širokou okľukou do južného Atlantiku a boli aj pri pobreží Brazílie. Potom zamierili na juhovýchod kde ich zastihli silné búrky. Štyri lode išli ku dnu, a všetci na ich palubách, vrátane Diaza sa utopili.
Oboplával Afriku v rokoch 1497-1499 pri svojej ceste do Indie.
Krížava

Krížava () je mohutný hôľnatý vrch v Lúčanskej Malej Fatre. Leží približne západne od Martina. Medzi výškovo podobnými vrcholmi Martinských holí je ľahko rozpoznateľný podľa vysielačov na svojom vrchole. Lokalitou prechádza Medzinárodná diaľková turistická trasa E3.
Poloha.
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územia mesta Martin a obce Stránske. Krížava sa nachádza v centrálnej časti najvyššej časti Lúčanskej Fatry, nazývanej Martinské hole. Severne na hrebeni susedí Zázrivá (), juhozápadne pokračuje hrebeň k Veľkej lúke (). Západným smerom vedie rázsocha s vrchom Skalka () a východne leží Kalužná (). 
Opis.
Vrch leží v najatraktívnejšej lúčnatej časti hrebeňa s ďalekými výhľadmi. Je súčasťou hlavného hrebeňa, ktorý vedie severo-juhozápadným smerom. Vrcholová časť je výrazne plochá, bez lesného porastu, no z väčšej časti porastená kosodrevinou, nižšie časti sú porastené zmiešaným lesom. Na vrcholovej časti a svahoch sú porasty čučoriedky obyčajnej. Západné svahy odvodňujú prítoky Stránskeho a Turianskeho potoka, východné svahy odvodňuje Zázrivá, Malý a Pivovarský potok. 
Značnú časť vrcholovej plošiny zaberá areál vysielacieho strediska Krížava, na východných svahoch sa nachádza lyžiarske stredisko Winter Park Martinky. Málokto vie, že Krížava je vďaka pracovisku pre riadenie letovej prevádzky známa v celej Európe.
Výhľady.
Vďaka značnej nadmorskej výške je z vhodných častí odlesneného vrcholu ďaleký výhľad. Južný smer sčasti obmedzuje mohutný masív Veľkej lúky (), no iné smery ponúkajú výhľad na všetky okolité pohoria. Dobre pozorovateľná je samotná Malá Fatra, Turčianska i Žilinská kotlina. Pri vhodných podmienkach sú pozorovateľné Vysoké Tatry, Nízke Tatry, Veľká Fatra, Oravské Beskydy, Kysucké Beskydy, Moravsko-sliezske Beskydy, Javorníky či Strážovské vrchy.
Holý diel

Holý diel je lyžiarsky areál, ktorý sa nachádza pri obci Višňové v nadmorskej výške až .
Ponúka tri lyžiarske zjazdovky na SZ svahoch Lúčanskej Malej Fatry, na vrchoch Dolná Roveň a Valientov diel. Obťažnosti ľahká, stredná i ťažká, ponúka celkovo lyžiarskych a bežkárskych tratí, ku ktorým vedie vlek z Višňovskej doliny. Asi od neho je na konci obce Višňové parkovisko s bezplatným parkovaním.
V stredisku premávajú tri vleky s celkovou prepravnou kapacitou až 1 200 osôb/hodinu. Lokálne stredisko ponúka malý bufet a úschovňu lyží. Zimná sezóna tu trvá zväčša od decembra do marca.
Okolie ponúka výborné možnosti skialpinistických túr, neudržiavané trasy pre bežkárov, terény na vysokohorské túry i pešiu turistiku. Z vrcholu strediska sú výhľady na SZ a mesto Žilina so širokým okolím.
Národný park Podyjí

Národný park Podyjí je chránené územie v Česku v Juhomoravskom kraji, medzi mestami Znojmo a Vranov nad Dyjí. Bol založený s cieľom chrániť lesy pozdĺž toku rieky Dyje. Rozlohou je najmenším parkom v Česku.
Z väčšej časti patrí do geomorfologického celku Českomoravská vrchovina a východná časť zasahuje do Dyjsko-svrateckého úvalu. Rieka Dyje tečie parkom v celkovej dĺžke a vytvára zaujímavé kaňonovité riečne údolie s početnými meandrami a skalnými útvarmi.
V roku 1978 bola vyhlásená CHKO Podyjí s výmerou chráneného územia . Bola súčasťou hraničného pásma s Rakúskom a verejnosti neprístupná. V roku 1991 sa časť tohto územia s rozlohou stala Národným parkom. V roku 2000 vyhlásilo Rakúsko Národný park Thayatal, ktorý priamo susedí s NP Podyjí a vytvoril sa tak chránený celok na hraniciach dvoch štátov.
Územie je z veľkej časti pokryté lesmi, napríklad pôvodné bučiny s jedľou a tisom a na východe dubovo-hrabové porasty. Vyskytuje sa tu endemitická "Jarabina vtáčia hardeggská".
UD Las Palmas

Unión Deportiva Las Palmas, S.A.D. je španielsky futbalový klub so sídlom v Las Palmas na Kanárskych ostrovoch. Bol založený v roku 1949 a v súčasnosti hrá v prvej najvyššej španielskej futbalovej súťaži,La Liga . Domovským štadiónom klubu je "Gran Canaria" s kapacitou 32 520 miest.
Real Murcia

Real Murcia Club de Fútbol, S.A.D. je španielsky futbalový klub so sídlom v Murcii. Bol založený v roku 1908 a v súčasnosti hrá v druhej najvyššej španielskej futbalovej súťaži, Segunda División. Domovským štadiónom klubu je "Nueva Condomina" s kapacitou 33 045 miest.
Káder mužstva.
Rada piatich starších

Rada piatich starších alebo päť Tairó (五大老 - "go-tairó") bola rada vytvorená Hidejošim Tojotomim, aby vládla Japonsku namiesto jeho syna Hidejoriho, kým nedosiahne plnoletosť. Hidejoši si vybral do Rady svojich piatich najmocnejších daimjóv: Hideie Ukita, Tošiie Maeda, Kagekacu Uesugi, Terumoto Móri, a svetoznámeho Iejasu Tokugawu. (Takakage Kobajakawa bol tiež jeden zo starších, no zomrel skôr ako Hidejoši.)
Hidejoši dúfal, že členovia Rady budú na seba navzájom dohliadať, aby niekto nezískal prevahu. To sa nestalo, hoci ihneď po Hidejošiho smrti v roku 1598 sa starší rozdelili do dvoch táborov, v ktorých bol 'Tokugawa' a 'ostatní'. Mier pretrval až do polovice roku 1600 a bol ukončený v tomto roku bitkou pri Sekigahare, ktorá ukončila nie veľmi stabilný mier, ktorý nastal po tom ako Hidejori začal žiť a riadiť hrad Osaka.
Štátny znak Grécka

Súčasný štátny znak Grécka sa používa od 7. júla 1975. Je ním modrý štít, do ktorého je položený biely (strieborný) heroldský kríž. Okolo štítu je zelený vavrínový veniec s plodmi.
Modrá farba symbolizuje more, kríž kresťanskú vieru a vavrínový veniec Staroveké Grécko.
MIT licencia

MIT licencia (alebo X11 licencia) je slobodná softvérová licencia vytvorená Massachusettským technologickým inštitútom.
Užívateľ získava neobmedzené právo kopírovať, používať a modifikovať program, redistribuovať modifikované verzie programu za predpokladu uvedenia autora a informácií o licencii, spolu s upozornením na zrieknutie sa zodpovednosti za dielo. Prijatím tejto licencie sa užívateľ vzdá práva na podanie žaloby na správcu kódu.
MIT licencia dovoľuje vziať kód z pôvodného programu šíreného pod touto licenciou a potom vydať program pod inou licenciou.
Túto licenciu používa softvér ako: Expat, PuTTY, knižnice triedy Mono, Ruby on Rails, Twisted, Lua od verzie 5.0 a X Window System.
Text licencie.
 Copyright (c) &lt;year&gt; &lt;copyright holders&gt;
 Permission is hereby granted, free of charge, to any person
 obtaining a copy of this software and associated documentation
 files (the "Software"), to deal in the Software without
 restriction, including without limitation the rights to use,
 copy, modify, merge, publish, distribute, sublicense, and/or sell
 copies of the Software, and to permit persons to whom the
 Software is furnished to do so, subject to the following
 conditions:
 The above copyright notice and this permission notice shall be
 included in all copies or substantial portions of the Software.
 THE SOFTWARE IS PROVIDED "AS IS", WITHOUT WARRANTY OF ANY KIND,
 EXPRESS OR IMPLIED, INCLUDING BUT NOT LIMITED TO THE WARRANTIES
 OF MERCHANTABILITY, FITNESS FOR A PARTICULAR PURPOSE AND
 NONINFRINGEMENT. IN NO EVENT SHALL THE AUTHORS OR COPYRIGHT
 HOLDERS BE LIABLE FOR ANY CLAIM, DAMAGES OR OTHER LIABILITY,
 WHETHER IN AN ACTION OF CONTRACT, TORT OR OTHERWISE, ARISING
 FROM, OUT OF OR IN CONNECTION WITH THE SOFTWARE OR THE USE OR
 OTHER DEALINGS IN THE SOFTWARE.
Ymnos eis tin Eleftherian

Ymnos eis tin Eleftherian, katharevusa: Ύμνος εις την Ελευθερίαν ("Ymnos eis tin Eleftherian"), je grécka hymna, neskôr i cyperská.
Dejiny hymny.
Grécka hymna pochádza z básne, ktorá by sa slovensky dala vzletne preložiť ako „Chválospev slobode“. "Eleftheria" ("Sloboda") je dodnes obľúbené grécke ženské meno, ktoré sa vzťahuje k starovekej Aténe. Báseň obsahujúcu 158 veršov napísal vtedy ešte mladý národný básnik Dionysios Solomós, ktorého inšpiroval boj gréckeho národa v revolúcii roku 1821. Hymna ospevuje hrdinstvo gréckych bojovníkov, popisuje ich utrpenie a obetavosť, odsudzuje politiku mocností voči Grécku. 
O sedem rokov neskôr známy hudobník, Nikolaos Mantzaros, zložil hudbu. Dielo si získalo obľubu a priazeň gréckeho kráľa Ottona I. ktorý odmenil oboch autorov. Avšak oficiálnou hymnou zostala naďalej nemecká cisárska hymna. Až po abdikácii kráľa parlament prijal za hymnu dielo Soloma a Mantzara. Melódia piesne je zvláštnym netypickým metrom, ktorý pochádza z ľudového tanca tsamiko. 
V roku 1865 zaviedol grécky kráľ Juraj I. štátnu hymnu Grécka. Guinessova kniha rekordov ju uvádza ako najdlhšiu pieseň tohoto druhu (158 veršov). Spieva sa však iba prvá sloha. Od roku 1966 je "Ymnos eis tin Eleftherian" zároveň hymnou Cypru. Cyperskí Turci sa však hlásia k hymne tureckej. Východiskom z tejto situácie môže byť oznamovaná zmena najdôležitejšej národnej piesne.
Text a slovenský preklad hymny.
Keď sa hymna spieva posledné dva verše sa opakujú 3-krát.
Akrotatos (kráľ Sparty)

Akrotatos () bol kráľom v Sparte od roku 265 pred Kr. do roku 262 pred Kr. Pochádzal z kráľovskej rodiny Agiovcov. Jeho spolukráľom z kraľovskeho rodu Eurypontovcov bol Eudamidas II. (275 – 244 pred Kr.).
Bol synom a nástupcom Area I., ktorý v roku 265 pred Kr. zomrel v boji počas Chrémonidovej vojny pri Korinte. Akrotatos si ako mladý korunný princ začal nezákonný milenecký vzťah s Chilonis, ktorá bola mladou manželkou otcovho strýka Kleonyma. Kleonymos bol už v minulosti sklamaný, keď ho gerúzia nezvolila za kráľa Sparty.
Po tom všetkom v roku 272 pred Kr. Kleonymos okamžite opustil Spartu a v Macedónii požiadal Pyrrha Epirskeho o vojenskú podporu na ovládnutie Sparty. Pyrrhos súhlasil, lebo zamýšľal víťazstvom získať kontrolu nad celým Peloponézom. Využili neprítomnosť kráľa Area, ktorý bol s 2 000 vojakmi na vojenskej expedícii na Kréte a zaútočili. Vojsko Sparty porazili v otvorenom boji, ale dobyť Spartu sa im nepodarilo. Akrotatos organizoval obranu Sparty a vďaka udatnosti obrancov vydržali, kým sa jeho otec Areus s vojskom vrátil a aj za pomoci vojska z Argu Spartu ubránili. Pyrrhos hneď potom zaútočil na Argos, kde zomrel pri pouličných bojoch.
Akrotatos sa po týchto udalostiach oženil s Chilonis a keď otec Areus v roku 265 pred Kr. zomrel, stal sa kráľom Sparty. Vládol krátko, do roku 262 pred Kr. V bitke proti tyranovi Aristodemovi pri Megapolise padol, krátko potom mu Chilonis porodila syna Area, ktorý sa stal jeho následníkom.
Karamanliovia

Karamanliovia (zastarano "Karamani", gr. Καραμανλήδες - Karamanlides, tr. Karamanlılar) sú etnickí Gréci, pôvodom z Anatólie, ktorí do Grécka prišli v roku 1923 po Grécko-tureckej výmene obyvateľstva. Rozprávali po turecky, ale vyznávali grécke ortodoxné náboženstvo.
Dejiny.
Karamanliovia žili predovšetkým v centrálnej a južnej Anatólii v kraji Kapadócia, Pisídia a Kilikia. V južnej Pisídii žili Gréci už od mykénskeho obdobia, konkrétne tu žil grécky kmeň Achájcov. V Kilíkií žili Gréci od gréckej kolonizácie a pribudlo ich ešte po výpravách Alexandra Veľkého. Do Kapadócie prišli Gréci aj počas helenizmu, po Alexandrových výpravách, kde sa premiešali s pôvodným obyvateľstvom a helenizovali ho. Už od 1 stor. sa tu rozmáha kresťanstvo. Od 11 stor. sem však začínajú prenikať Turci a väčšina Grékov zo strednej Anatólie sa islamizovala a teda poturčila. Menšina kresťanských Grékov, teda predkovia Karamanliov, začala rozprávať po turecky, ale uchovali si svoju grécku identitu a náboženstvo. Na zápis turečtiny však používali grécku abecedu. Karamaliovia, tak ako aj iní Maloázijskí Gréci, tvorili predovšetkým vzdelanú vrstvu obyvateľstva. Často to boli bohatí obchodníci, podnikatelia, lekári, právnici, spisovatelia a filozofi. V 20 stor. boli ich najdôležitejšími mestami Adana, Antalya, Alanya, Filadelfia, Isparta, Kesaria, Konya či Mersin. Sami seba označovali ako tureckohovoriacich kresťanov gréckeho pôvodu. V roku 1923 boli súčasťou Grécko-tureckej výmeny obyvateľstva, bolo ich približne 100 000 a boli usadení v Macedónii, Trácii a v Atike.
Zdroje.
Ν. Παυλίδης/Ο μικασιατικός ελληνισμός
Višňovská dolina

Višňovská dolina je dolina v Lúčanskej Fatre pri obci Višňové. Je dlhá približne a preteká ňou potok Rosinka.
Poloha.
Nachádza sa v centrálnej oblasti pohoria, v geomorfologickom podcelku Lúčanská Fatra a jej časti Lúčanské Veterné hole. Dolina leží v Žilinskom kraji, v okrese Žilina a na katastrálnom území obce Višňové. 
Tiahne sa od obce Višňové juhovýchodným smerom na úpätie vrchu Minčol (). Zo severovýchodu ju vymedzuje hrebeň, vedúci vrchmi Hoblík () a Suchárová () na dominantný Minčol. Z neho vedie hrebeň severozápadným smerom cez Skalnatú (), Hornú roveň (), Dolnú roveň () a Valientov diel (). Do Žilinskej kotliny, resp. podcelku Žilinská pahorkatina vyúsťuje nad obcou Višňové v nadmorskej výške okolo V tejto lokalite sa na pravom brehu Rosinky nachádza na severozápadnom úpätí Hoblíka Višňovská jaskyňa.
Dolina je tvorená najmä dolomitmi a v minulosti tu boli pokusy o ťažbu zlata. Je známa svojimi horolezeckými terénmi, ktoré sem lákajú najmä jednou z najťažších lezeckých stien u nás - cestou „Panter 8b+“. Na Hoblíku je vytvorená ferata. V oblasti sú významné pramene pitnej vody. 
V sedle medzi Valientovým dielom a Dolnou rovňou sa nachádza lyžiarsky areál Holý diel. V doline sa nachádza vetracia šachta diaľničného tunela Višňové.
Kenneth Iverson

Kenneth Eugene Iverson (* 17. december 1920, Camrose, Alberta, Kanada – † 19. október 2004, Toronto, Ontário, Kanada) bol kanadský informatik. Je známy predovšetkým ako autor programovacieho jazyka APL, ktorý vyvinul v roku 1962. V roku 1979 dostal Turingovu cenu za prínos v oblasti teórie programovacích jazykov, matematickej notácie a za vývoj jazyka APL. Je po ňom pomenovaná Iversonova cena, ktorú udeľuje ACM za zásluhy na programovacom jazyku APL.
Peter Naur

Peter Naur (* 25. október 1928, Frederiksberg, Dánsko – † 3. január 2016, Herlev, Dánsko) bol dánsky informatik. Titul PhD. získal v roku 1957 za oblasť astronómie, ale neskôr sa preorientoval na informatiku. Je známy predovšetkým ako spoluvynálezca (spolu s Johnom Backusom) Backusovej-Naurovej formy, ktorá je asi najpoužívanejším spôsobom popisu syntaxe programovacích jazykov. Spolupodieľal sa tiež na vývoji programovacieho jazyka ALGOL 60, za čo v roku 2005 dostal Turingovu cenu.
Naur bol odporcom názvu "počítačová veda" (ang. "computer science"), naopak, presadzoval vlastný termín "datalógia", ktorý sa používa v Dánsku a Švédsku ako "datalogi". Bol tiež presvedčeným empiristom, vyhlasoval, že nie je možné získať hlbšie pochopenie súvislostí, než aké je možné nadobudnúť priamym pozorovaním. V poslednom období pracoval na vlastnej teórii ľudského uvažovania.
Klaus Knopper

Klaus Knopper (* 1968, Ingelheim, Nemecko) je nemecký informatik. Je známy najmä ako autor Knoppixu - populárnej "live" distribúcie operačného systému Linux. Je tiež autorom distribúcie Gnoppix.
Clube de Regatas do Flamengo

Clube de Regatas do Flamengo, bežnejšie označovaný jednoducho ako Flamengo, je brazílsky športový klub so sídlom v Rio de Janeiro, v susedstve Gávea, známy najmä vďaka svojmu profesionálnemu futbalovému tímu.
Klub bol prvýkrát založený v roku 1895 konkrétne ako veslársky klub a svoj prvý oficiálny futbalový zápas odohral až v roku 1912. Tradičná uniforma Flamenga obsahuje červeno-čierne pruhované tričká s bielymi šortkami a červeno-čierne pruhované ponožky. Flamengo zvyčajne hráva svoje domáce zápasy na Maracanã, národnom štadióne Brazílie, od jeho dokončenia v roku 1950, s niekoľkými výnimkami v posledných rokoch. Od roku 1969 je sup (portugalsky: urubu) najuznávanejším maskotom Flamengo.
Flamengo sa etablovalo ako jeden z najúspešnejších brazílskych športových klubov v 20. storočí počas éry štátnych líg v Brazílii, keď získali niekoľko titulov Campeonato Carioca (štátna liga Rio de Janeiro) pred založením prvého brazílskeho národného futbalového šampionátu v roku 1959. Odvtedy zostali úspešní v brazílskom futbale, keď vyhrali 8 Campeonato Brasileiro Série A, vrátane 1987 Copa União, 3 Copa do Brasil a rekordných 37 Campeonato Carioca. Je jedným z troch klubov, ktoré nikdy nezostúpili z brazílskej Serie A. V juhoamerických a celosvetových súťažiach sú najvyššími úspechmi klubu dobytie Copa Libertadores v rokoch 1981 a 2019 a Interkontinentálneho pohára 1981 proti Liverpool na čele s hráčom Zico. Najzúrivejšie a najdlhšie trvajúce súperenie Flamenga je s ďalšou „veľkou štvorkou“ v Riu de Janeiro: Fluminense, Botafogo a Vasco da Gama.
Flamengo je najpopulárnejším klubom v Brazílii s viac ako 40,2 miliónmi priaznivcov v roku 2020. Je to tiež najbohatší a najhodnotnejší futbalový klub Brazílie s ročným príjmom 950,0 milióna R$ (163,04 mil. €) a ocenením viac ako 2,9 miliardy R$ ( 469,21 milióna €).
Flamengo

flamengo môže byť:
Flamengo môže byť:
Hydrogénsíran sodný

Hydrogénsíran sodný je sodno-vodíková soľ kyseliny sírovej. Chemický vzorec je NaHSO4.
Výroba.
Vyrába sa reakciou kuchynskej soli s kyselinou sírovou:
Pri výrobe takýmto spôsobom treba dodržiavať bezpečnosť, pretože uniká plyn chlorovodík, ktorý v spojení s očami oči rozožerie.
Pierre Littbarski

Pierre Michael Littbarski (* 16. apríl 1960, Nemecko) je nemecký futbalový tréner a bývalý hráč.
Je majstrom sveta v drese Nemecka v roku 1990. Získal tiež striebornú medailu na majstrovstvách v rokoch 1982 a 1986. Bol známy svojimi driblérskymi schopnosťami.
Hráčska kariéra.
Littbarski odohral väčšinu svojej aktívnej hráčskej kariéry v drese 1. FC Kolín. V jeho drese vyhral Nemecký pohár v roku 1983 a trikrát získal druhé miesto v Bundeslige (1982, 1989 a 1990). Hrával aj za za Racing Club de Paris v Ligue 1 a takisto za JEF United a Brummel Sendai v Japonsku. Hrával na pozícií podporného útočníka, neskôr prešiel na post útočného stredopoliara
Jeho gól zo zápasu proti Werderu Brémy z roku 1985 získal ocenenie Góla roka.
Trénerská kariéra.
V roku 1999 začal tréneovať japonský klub Yokohama FC, a v tejto pozícií vybojoval klubu postup do druhej ligy. V rokoch 2001 až 2002 pôsobil v Nemecku v kluboch Bayer 04 Leverkusen a MSV Duisburg. V roku 2003 sa vrátil do Jokohamy, ktorú viedol jednu sezónu. V rokoch 2005 a 2006 bol trénerom austrálskeho FC Sydney. Sydney doviedol k titulu v roku 2005 a k účasti na Majstrovstvách klubov. Neskôr pôsobil v japonskom klube Avispa Fukuoka a íranskom klube Saipa Teherán. Od 4. novembra 2008 je trénerom švajčiarskeho klubu FC Vaduz.
Úspechy.
73 zápasov za Západné Nemecko - 18 gólov.
Dub techno

Dub techno (tiež techno-dub) je hudobný štýl spadajúci pod techno.
Je to fúzia štýlov dub house / dub a minimal techno.
Pre dub techno je charakteristická minimalistická štruktúra skladieb a vlastnosti či efekty prevzaté z dubu. Vďaka takýmto vlastnostiam je dub techno veľmi atmosférický hudobný štýl plný ozvien alebo fázovania.
NHL 1931/1932

Sezóna 1931/1932 bola 15. sezóna NHL. Víťazom Stanley Cupu sa stal tím Toronto Maple Leafs. Kvôli finančným problémom sa tímy Philadelphia Quakers a Ottawa Senators nezúčastnili. Celok Ottawa Senators sa nakoniec zúčastnil o sezónu neskôr.
Počet účastníkov tak bol znížený na 8.
Ocenenia.
Kanadské bodovanie.
"Note: GP = Odohrané zápasy, G = Góly, A = Asistencie, PTS = Body, PIM = Trestné minúty"
Zoznam filmových článkov/?

Tento index bol automaticky vygenerovaný podľa tejto . Obsahuje 5 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
… a spravodlivosť pre všetkých… kone na betóne
?m.
„Marečku, podejte mi pero!“
?s.
Àstrid Bergès-Frisbey
?u.
’u’
Zoznam geografických článkov/Ä

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ää.
Äänekoski
äh.
Ähtäri
Exoterika

Exoterika je prvý album speváka Mira Jaroša. 
O albume.
Album, na ktorom spolupracovalo viacero hostí obsahuje dvanásť piesní pospájaných intrami. Nahrával sa v štúdiách Village music, producenta Gerryho Wlodawského, ktorý spolupracoval s hudobníkom Veitom Waymanom. Prvý singel „Yalla Yalla“ vyšiel v auguste 2005. Orientálne vokály a rytmy sprevádzajú slovenské texty, väčšinu z nich napísal Daniel Hevier. Druhý rádiový singel „Šamanka“, ktorého videoklip patril v októbri 2005 k najhranejším videoklipom na hudobnej stanici Music Box sa niesol v podobnom duchu. 
Spevák spieva na albume v rôznych jazykoch (hebrejsky, francúzsky, španielsky, anglicky aj africkým dialektom). Pieseň „Predstav si“ rozpráva o utrpení zeme a Ivan Hartsmann spieva modlitby, „Príď“ obsahuje vokály ženy z ďalekého Východu, „7 seconds“ je coververzia, ktorú Jaroš prespieval ako duet so Zdenkou Prednou, v „Honolulu Bahamy“ spieva aj Robo Mikla. Na albume sa nachádza tiež dokumentárny videoklip, ktorý vytvoril Juraj Dosza. Mapuje Jarošov pobyt v Izraeli a obsahuje zábery z nahrávacieho štúdia. 
Single z albumu sa výrazne nepresadili v slovenských hitparádach a množstvo kritikov prijalo debut rozpačito. Po troch mesiacoch od vydania sa však stal platinovým.
Zoznam epizód seriálu Hrozba z temnoty – 2. séria

Druhá séria seriálu Supernatural (Hrozba z temnoty), od tvorcu Erica Kripkeho, mala svoju premiéru 28. septembra 2006. Dej je zameraný na dvoch bratov, Sama a Deana Winchestrovcov, ako sa snažia dostať a zabiť Azazela, ktorý je zodpovedný za smrť ich rodičov. Zároveň sa snažia odhaliť jeho diabolský plán so Samovymi schopnosťami a inými špeciálnymi deťmi, ktoré boli vybrané samotným žlto-okým démonom. 
Obsadenie.
"Podrobnejšie informácie nájdete na stránke Postavy zo seriálu Hrozba z temnoty"
Postavy, ktoré sa najviac vyskytujú v 2. sérii:
Nadprirodzené bytosti.
Nadprirodzené bytosti, ktoré sa vyskytli v 2. sérii:
Areus II.

Areus II. (iné názvy: Áreus II., Areios II., Áreios II.; ) bol kráľ Sparty od roku 262 pred Kr. do roku 254 pred Kr. Pochádzal z kráľovského rodu Agiovcov. Jeho spolukráľom z kráľovskej rodiny Eurypontovcov bol Eudamidas II. (275 – 244 pred Kr.).
Jeho otcom a predchodcom na tróne bol Akrotatos, ktorý ešte v mladom veku zomrel v roku 262 pred Kr. v bitke proti tyranovi Aristodemovi pri meste Megapolis. Matka Chilonis ho porodila až po smrti otca. Areus sa hneď po narodení z rozhodnutia eforov stal kráľom Sparty. Keďže bol kvôli veku nespôsobilý vládnuť, za jeho opatrovníka mu určili Leónida, aj keď ten bol synom zradcu Kleonyma, ktorý v roku 272 pred Kr. spolu s Pyrrhom napadli Spartu; bol to jeho posledný zostávajúci príbuzný z kráľovského rodu Agiovcov.
Areios vo svojich ôsmich rokoch vážne ochorel a chorobe podľahol. Spartský trón po ňom obsadil jeho opatrovník Leónidas.
Svetový rebríček (snooker)

Snookerový rebríček je systém usporiadania snookerových hráčov, aby sa rozlíšila automatická kvalifikácia a nasadenie hráčov do turnajov. Sú udržiavané športovou asociáciou WPBSA (World Professional Billiards and Snooker Association).
Rebríčky v jednotlivých rokoch.
2000/2001
2001/2002
2002/2003
2003/2004
2004/2005
2005/2006
2006/2007
2007/2008
2008/2009
2009/2010
Provizórny rebríček.
Keďže oficiálny rebríček sa počíta iba raz za rok, tak je tu aj provizórny rebríček, aby si mohli hráči skontrolovať svoju aktuálnu pozíciu. Okrem informatívneho charakteru však nemá žiadnu inú funkciu.
Aktuálny provizórny rebríček (sezóna 2009/2010)
Valerij Georgijevič Karpin

Valerij Georgijevič Karpin (; * 2. február 1969, Narva, ZSSR) je bývalý profesionálny ruský futbalový stredopoliar. V roku 2008 sa stal riaditeľom klubu Spartak Moskva a o rok neskôr jeho hlavným trénerom.
Klubová kariéra.
Na klubovej úrovni Karpin hrával za Fakel Voronež (1989), Spartak Moskva (1990-94), Real Sociedad (1994-96 a 2002-05), Valenciu (1996-97), a Celtu Vigo (1997-2002). Karpin získal ocenenie "Ruský futbalista roka" v roku 1999. Svoju kariéru ukončil v roku 2005, kedy hrával za Sociedad. Vrátil sa v roku 2007 ako hráč štvrťoligového klubu Coruxo FC.
Reprezentačná kariéra.
Za Rusko odohral celkovo 72 zápasov, v ktorých strelil 17 gólov (jeden zápas odohral aj za SNŠ). Bol strelcom prvého gólu Ruského mužstva (po zániku ZSSR), v zápase proti Mexiku 17. augusta 1992. Karpin reprezentoval Rusko na Majstrovstvách sveta 1994, Eure 96 a na Majstrovstvách sveta 2002.
Šabľa

Šabľa je sečná zbraň zvyčajne zakriveného tvaru s ostrím na jednej strane, môže ale byť aj priama a obojstranná. V histórii bola veľmi obľúbená a používaná od stredoveku až po začiatok 20. storočia.
Šok (medicína)

Šok je ťažký stav, ktorý bezprostredne ohrozuje život. Vyznačuje sa zníženým zásobovaním orgánov krvou. Postupne zlyháva funkcia jednotlivých orgánov a sústav orgánov. Ohrozuje funkciu tzv. životne dôležitých orgánov.
Rozdelenie.
Kardiogénny šok.
Vzniká ak srdce nedokáže udržať minútový výdaj krvi, t. j. keď zlyhá ako pumpa. Pri znížení minútového výdaja sa zapoja obranné mechanizmy. Najdôležitejším je zúženie malých arteriol- ich generalizovaná vazokonstrikcia. Niekedy je tento mechanizmus neúčinný a preto sa podávajú vazokonstrikné lieky a ak sa táto liečba preženie, je potrebné podať vazodilatačné lieky. Ak sa nepodarí udržať minútový objem srdca, do jednotlivých orgánov sa nedostane krv a nastane rozvrat vnútorného prostredia a následne smrť.
Hypovolemický šok.
Vzniká:
Strata tekutín nižšia, ako 10 % ich celkového objemu sa spravidla neprejaví. Ak chýba 30-60 % tekutín, rozvíja sa ťažký život ohrozujúci hypovolemický šok. Redukcia objemu nad 60 % sa rovná smrti. Organizmus sa snaží nedostatok tekutín nahradiť a preto nastane vasokonstrikcia na úkor ostatných orgánov.
Septický šok.
Bakteriotoxický šok vzniká pri sepse gramnegatívnymi mikroorganizmami. Pri ich rozpade sa uvoľňuje množstvo toxických látok, ktoré sa dostanú do krvného obehu. Spôsobujú vazodilatáciu a tým navodia príznaky šoku v tele.
Stredná odborná škola (Bratislava, Farského 9)

Stredná odborná škola, Farského 9 (pôvodne Stredné odborné učilište potravinárske II, neskôr Združená stredná škola potravinárska) je odborná škola ktorá sídli v Bratislave mestskej časti Petržalka. Škola sa v roku 2008 stala nástupnou organizáciou Strednej odbornej školy na Harmincovej 1 (predtým - Združená stredná škola potravinárska Harmincova 1 ZSŠ potravinárska) v Dúbravke .
Zameranie školy.
Stredná odborná škola na Farského 9 v Bratislave – v mestskej časti Petržalka vychováva kvalifikovaných odborníkov pre potravinársky priemysel a gastronomické služby, ale aj pre ďalšie štúdium na vysokej škole.
História.
Farského 9.
ZSŠ vznikla v roku 1973 na Košickej ulici, kde mala sídlo do roku 1995, keď sa presťahovala na súčasnú adresu - Farského 9. V školskom roku 2004 - 2005 sa Stredná priemyselná škola potravinárska a SOU potravinárske zlúčilo do Združenej strednej školy potravinárskej.
Harmincova 1.
Škola vznikla 1. septembra 1984 pod názvom Stredné odborné učilište potravinárske. V roku 1992 vznikla Stredná priemyselná škola potravinárska, ktorá sa v roku 2002 spolu s Stredným odborným učilišťom zlúčila do Združenej strednej školy potravinárskej. V roku 2008 školu zrušili a jej právnym nástupcom sa stala Stredná odborná škola, Farského 9 .
Materiálno - technické vybavenie školy.
Škola má pre výchovu odborných potravinárskych kádrov a pracovníkov služieb v gastronómii veľmi dobré materiálne vybavenie. Cukrári vyrábajú svoje zákusky v cukrárskej dielni, lahôdkári pripravujú jedlá studenej kuchyne a kuchári varia a pečú jedlá teplej kuchyne v školskom technologickom centre . Obe tieto zariadenia sú priamo v budove školy na Farského 9, vybavené špičkovým moderným zariadením. Je tu aj odborná učebňa stolovania, vybavená plnohodnotným barovým pultom, pressovým strojom na prípravu kávy a flambovacím vozíkom. Je určená nielen na teoreticko - praktickú prípravu čašníkov, ale aj na spoločenskú výchovu, či usporadúvanie menších prezentačných podujatí. Mäsiarska výroba, t. j. opracovanie surového mäsa, výroba mäsových, včítane údenárskych výrobkov sa vykonáva v moderných kompletne technicky vybavených mäsiarskych dielňach na detašovanom pracovisku v Rači a pekári pečú svoje výrobky ako je chlieb, pečivo a iné pekárske výrobky v školskej pekárni na detašovanom stredisku v Dúbravke.
V budove školy na Farského 9 sú aj dve odborné učebne informatiky , vybavené kvalitnou výpočtovou a prezentačnou technikou tak, že každý žiak získané znalosti a zručnosti využíva ďalej pri vypracovávaní samostatných alebo skupinových projektov s rôznorodou tematikou, hlavne odbornou. Škola samozrejme má telocvičňu, posilňovňu, chemické laboratóriá a odbornú učebňu administratívy a korešpondencie .
Šok

Šok môže byť:
Tupolev SB-2

Tupolev SB-2 bolo sovietske bombardovacie lietadlo používané v druhej polovici 30. rokov a na začiatku druhej svetovej vojny.
Vznik a vývoj.
Prototyp sovietskeho ľahkého bombardéra Tupolev SB-2 vzlietol pod označením ANT-40 prvýkrát v roku 1934. Do výzbroje letectva sa dostal v roku 1936. Svojou rýchlosťou zaujal aj československých vojenských expertov, ktorí prejavili záujem o nákup a licenciu. Lietadlo sa zúčastnilo Španielskej občianskej vojny na strane republikánov, kde v rýchlosti prekonal aj väčšinu stíhacích lietadiel Frankistov. Po ukončení bojov sa SB-2 dostal do výzbroje španielskej armády, ďalšie kusy získala Čína. Od roku 1938 sa vyrábal vylepšený typ SB-2bis. Tieto lietadlá sa zúčastnili bojov v Zimnej vojne, pričom fínske letectvo niekoľko kusov ukoristilo. Výroba SB-2 sa ukončila v roku 1941. Počas bojov na východnom fronte sa stroje ukázali ako slabo pancierované a pomalé. Boli nahradené modernejšími typmi, predovšetkým strojmi Pe-2.
SB-2 v Československu.
SB-2 sa vyrábal v licencii uzavretej v roku 1937 tiež v Česko-Slovensku pod označením B-71 v továrňach Avia a Aero. Súčasťou dohody boli aj dodávky strojov zo Sovietskeho zväzu, dokiaľ sa nerozbehne výroba v Československu. Celkom Československé letectvo získalo 61 kusov B-71 (36 kusov neskôr odkúpilo Bulharsko).
Aviakompanija Moskva

OAO Aviakompanija Moskva (azbukou "OAO Авиакомпания Москва", angl. "Moscow Airlines"), do roku 2010 OAO Aviacionnaja kompanija Atlant-Sojuz (azbukou "OAO Авиационная компания Атлант-Союз", doslova "a.s. Letecká spoločnosť Atlant-Zväz"; angl. "Atlant-Soyuz Airlines") je ruská letecká spoločnosť vlastnená moskovskou vládou. Zaoberá sa pravidelnou a nepravidelnou prepravou osôb. Preprava nákladov, ktorá predstavovala od počiatku značnú časť podnikateľských aktivít firmy, a premietla sa aj do názvu spoločnosti, bola ukončená v druhej polovici roku 2008.
V Česku prevádzkuje od roku 2007 pravidelný spoj z moskovského letiska Vnukovo na letisko Brno-Tuřany.
Podľa plánov ruskej vlády sa má stať Atlant-Sojuz, po prevzatí asi desiatky ekonomicky slabších a zadĺžených spoločností, základom pre vznik novej, mohutnej, štátnej leteckej spoločnosti Rosavia, ktorá by mala byť rovnocennou konkurenciou pre Aeroflot. Spoločnosť prevzala v roku 2008 záväzky a sieť niektorých bankrotujúcich dopravcov, ale ďalší osud týchto plánov je v podmienkach pokračujúcej finančnej a ekonomickej krízy neistý.
Napriek veľkým dlhom pokračuje rozširovanie flotily o stroje Boeing 737-800 a na aerosalóne MAKS 2009 podpísali zástupcovia spoločnosti zmluvu s lízingovou spoločnosťou Iľjušin Finance na prenájom 30 kusov regionálnych lietadiel An-148 a 15 kusov Tu-204SM pre stredné trate. Dodávky by sa mali začať v roku 2010.
Neuroendokrinná bunka

Neuroendokrinné bunky (iné názvy: endokrinno-parakrinné bunky, paraneuróny, difúzny (neuro)endokrinný systém, difúzne endokrinné bunky, najmä staršie: bunky APUD/systém APUD) sú endokrinné bunky s neuronálnymi vlastnosťami, presnejšie: bunky vylučujúce a syntetizujúce molekuly, ktoré (zladenými procesmi) spôsobujú regulované uvoľňovanie neuropeptidov, neurotransmiterov alebo hormónov, a ktoré na rozdiel od nervových buniek netvoria synapsy. Je to teda typ buniek medzi nervovými bunkami a (klasickými) endokrinnými bunkami.
APUD.
APUD je skratka z "amine precursor uptake and decarboxylation" a tento pojem zo 60. rokov pôvodne označoval systém endokrinných buniek, ktoré sa nachádzajú vo viacerých tkanivách, obsahujú veľa flurogenických amínov, a sú schopné vychytáť amínové predstupne (amine precursor uptake) a dekarboxylovať ich na peptidické hormóny. Odhliadnuc od skutočnosti, že autor pojmu APUD sa mylne domnieval, že všetky tieto bunky majú rovnaký pôvod - v neurálnej lište -, čo sa ukázalo byť omylom, táto definícia pokrýva značnú časť neuroendokrinných buniek a dnes sa pojmy používajú ako synonymá.
Microsoft PowerPoint

Microsoft PowerPoint je program na tvorenie prezentácií od spoločnosti Microsoft. Je súčasťou balíka Microsoft Office, a beží pod operačnými systémami Microsoft Windows a Mac OS.
PowerPoint používa široká skupina ľudí od podnikateľov, pedagógov, študentov až po inštruktorov a patrí medzi najrozšírenejšie prezentačné programy. 
Prvú verziu PowerPointu, ktorá sa vtedy volala „Presenter“ navrhli 14.8.1984 Dennis Austin a Robert Gaskins z firmy Forethought, Inc. (sro) v Sunnyvale v Kalifornii. Počítačovú verziu vyvíjali Austin s Thomasom Rudkinom. V roku 1987 ho premenovali na „PowerPoint“ pre problém s ochranou známkou (pozri web stránku Roberta Gaskinsa ). Prvá verzia PowerPointu 1.0 bola vydaná v apríli 1987. Bola určená pre počítače Macintosh. V auguste 1987 program predali Microsoftu za 14 miliónov USD a skupina okolo Guskinsa sa stala Graphics Business oddelením Microsoftu a ďalej pracovala na vývoji PowerPointu.
Pred PowerPoint-om 97 bola prezentácia lineárna, vždy prebiehala od jednej snímky k nasledovnej. PowerPoint 97 predstavil hypertextové odkazy, makro programovací jazyk VBA a vlastné animácie, ktoré umožňujú užívateľom skočiť počas prezentácie na ľubovoľné miesto alebo vytvoriť animáciu na snímke. 
Verzia 2010 bola doplnená o možnosť zachytávania obrazovky (Screen capture) priamo v PowerPointe a pridávanie efektov k obrázkom. Ďalšími vylepšeniami sú nové vlastné animácie a možnosť komprimovaním vložených obrázkov a odstránením histórie ich zmien zmenšiť celkovú veľkosť prezentácie.
Vo verzii 2013 bol vylepšený nástroj Zobrazenie pre prezentujúceho, kde už nie je viac potrebné mať viac monitorov. Je tu možné aj približovanie v snímke, rýchle prepínanie medzi snímkami vďaka Slide Navigator.
Automaticky je tu už nastavená širokouhlá snímka 16:9. Boli pridané aj nové návrhy a ich variácie. Pribudli komentáre, zdieľanie súborov Office s cloudovými službami, kde je možné naraz pracovať s ostatnými ľuďmi na jednej prezentácii, kde zmeny vidíte hneď, ako sú vykonané.
Koherenčná teória

Koherenčná teória alebo zriedkavo teória koherencie môže byť:
Teória koherencie je teória vo fyzike, pozri teória koherencie (fyzika)
LNB

LNB môže byť:
Drak (rozlišovacia stránka)

Drak môže byť:
Mars Astrobiology Explorer-Cacher

Mars Astrobiology Explorer-cacher (Max-c) je koncept NASA, misia vozidla na Marse, ktoré má byť vypustené v roku 2018 spoločne s európskym vozidlom ExoMars. 
Vozidlo bude poháňané solárnymi panelmi s maximálnou hmotnosťou 50 kg a bude založené na komponentoch vozidla Mars Science Laboratory. Max-c vykoná na mieste astrobiologické meranie, zmeria možnosti obývateľnosti rôznych prostredí na Marse a pozbiera vzorky pre možný návrat na Zem budúcich misií. 
Ciele misie.
Hlavná úloha je hľadať v mieste, kde je veľký potenciál pre uchovanie fyzických a chemických dôkazov života na Marse, zistiť či v minulosti boli podmienky pre život na Marse, charakterizovať potenciál zachovania biologických stôp. 
Primárnou vedeckou úlohou je pristáť na mieste s veľkým potenciálom obývateľnosti, a s veľkým potenciálom fyzických a chemických dôkazov života na Marse: 
Vlastnosti vozidla.
Mars Astrobiology Explorer-Cacher bude mať podobný dizajn ako má Mars Science Laboratory, aby sa znížila cena a možnosť neúspechu. 
Toto solárnymi panelmi poháňané vozidlo bude musieť mať dosah viac ako 10 km a životnosť aspoň jeden pozemský rok. Hmotnosť, okolo 65 kg, bude väčšia ako Mars Exploration Rover a menšia ako Mars Science Laboratory alebo ExoMars. 
Pristátie.
Max-c pristane v januári 2019 v severnej hemisfére Marsu v zime.
Rassvet

Rassvet (), konštrukčné označenie MIM-1 (Malý výskumný modul-1, ), je jedným z modulov ruského segmentu Medzinárodnej vesmírnej stanice (ISS). Je druhým z troch príspevkov Ruska do výskumného programu stanice ISS. Aj napriek veľkej podobe v pomenovaní s blokom MRM-2 sa mu tento tvarovo, ani veľkostne vôbec nepodobá. U MRM-2 sa skôr vychádzalo z tvaru modulu Pirs, avšak MRM-1 je vyrobený na základe úplne nových projektov a preto je tvarovo veľmi odlišný. Modul obsahuje dva čelné stykové uzly, jedným z ktorých bol pripojený k spodnému stykovému portu modulu Zarja a druhý slúži na prijímanie ruských lodí Sojuz alebo Progress. Modul vyniesol americký raketoplán "Atlantis" pri misii STS-132 v máji 2010.
Národný park České Švýcarsko

Národný park České Švýcarsko (doslova České Švajčiarsko, nemecky: "Böhmische Schweiz") je chránené územie na severe Ústeckého kraja (medzi obcami Hřensko a Chřibská) pri hraniciach s Nemeckom, kde priamo susedí s Národným parkom Sächsische Schweiz (doslova Saské Švajčiarsko, ). Územie patrí do geomorfologického celku Děčínská vrchovina.
NP bol založený z dôvodu ochrany skalných miest a miestnej fauny a flóry. V oblasti sa vyskytujú viaceré skalné útvary – steny, brány a veže, ktoré vystupujú nad súvislé lesy. Významné toky v parku sú Kamenice, Křinice a Labe, ktorá vytvára skalnatý kaňon.
Názov České Švýcarsko pochádza z pomenovania Sächsische Schweiz, ktoré sa od 18. storočia používa pre nemeckú časť Labských pieskovcov. V roku 1972 bola vyhlásená CHKO Labské pieskovce s výmerou . V roku 2000 sa severná časť CHKO stala Národným parkom s výmerou chráneného územia a CHKO sa stala ochranným pásmom Národného parku. NP susedí aj s CHKO Lužické hory.
Čchang-čeng (raketa)

Čchang-čeng (doslova "Dlhý pochod";  –  – skr. CZ;  – skr. LM) je rad kozmických nosičov vyvíjaných Čínskou ľudovou republikou. Ako prvý nosič CZ-1 bola použitá modifikovaná medzikontinentálna strela Tung feng 4.
Park Mużakowski

Park Mużakowski (po poľsky) resp. Fürst-Pückler-Park Bad Muskau (po nemecky, hovorovo "Muskauer Park, Fürst-Pückler-Park") je najväčší anglický park na území Nemecka a Poľska. Rozprestiera sa v Hornej Lužici na oboch brehoch rieky Lužická Nisa, ktorá tvorí hranicu Nemecka s Poľskom. Jeho rozloha na poľskej strane je a na nemeckej .
Park založil nemecký šľachtic a krajinný architekt Princ Hermann von Pückler-Muskau v roku 1815 1844. V roku 2004 bol park zaradený do zoznamu svetového dedičstva UNESCO. V parku sa nachádza nový a starý zámok, oranžéria a viaceré stavby.
Iné projekty.
Ivan Belák

Ivan Belák (* 23. január 1978, Handlová) je slovenský futbalista, v súčasnosti tréner mládežníckeho futbalu MŠK Žilina. Získal viacero ocenení.
Národný park Sämen

Národný park Sämen (alebo Národný park Simien atď. - pozri Sämen) je chránené územie v Etiópii. Nachádza sa v kraji Amhara na severe krajiny. Rozprestiera sa v masíve Sämen (Simien) a zahŕňa aj najvyšší vrch v Etiópií - Ras Dašän.
Park bol založený na ochranu významných raritných druhov, napr. vlk etiópsky ("Canis simensis"), pavián dželada ("Theropithecus gelada"), rys karakal ("Caracal caracal"), bradáň žltohlavý ("Gypaetus barbatus") a kozorožec walia ("Capra walie"), ktorý sa nikde inde nevyskytuje.
Park bol založený v roku 1969, v roku 1978 bol zaradený do zoznamu svetového dedičstva UNESCO avšak v roku 1996 bol pre vážne znečistenia zaradený do zoznamu svetového dedičstva UNESCO v ohrození.
Sämen

Sämen (iné prepisy resp. staršie názvy: Semen, Samen; Simén, Simien, Semien, z toho na Slovensku tradične Simien) môže byť:
Simien môže byť:
Abú Míná

Abú Míná (v cudzojazyčných prepisoch "Abu Mina, Abu Mena, Abu Manna, Abumna(h)") bolo mesto, chrámový komplex a pútnické miesto v starovekom Egypte asi 45 km juhozápadne od Alexandrie. Zachovali sa iba ruiny, zväčša základy veľkých budov ako bazilika. 
Od roku 1979 sú pozostatky mesta zapísané v zozname Svetového dedičstva UNESCO a od roku 2001 sú pre zvýšenie hladiny spodnej vody a následnú nestabilitu zapísané aj na jeho zozname ohrozených pamiatok. Lokalita bola nájdená v rokoch 1905 až 1907.
Furmanská ulica (Bratislava)

Furmanská ulica je slepá ulica v Lamači, mestskej časti Bratislavy, nachádza sa medzi diaľnicou D2 a železničnou traťou.
Pomenovaná je podľa furmanov - povozníkov. Zaujímavosťou je, že v Lamači sa nachádza aj Povoznícka ulica. Pôvodne tvorila časť Agátovej ulice.